** Bokod Község Önkormányzat Képviselő-testületének**

**2013. október 08. napján tartandó rendkívüli ülésére**

**Tárgy**: A Bokod Községi Könyvtár és Művelődési Ház intézmény vezetésére adott megbízás jogszerűsítése érdekében pályázat kiírása

**A napirend előterjesztője:** Szöllősi Miklós polgármester

**Az előterjesztést készítette**: Zsigmond Anikó jegyző

**Tisztelt Képviselő-testület!**

Az előzetes tájékoztatásoknak megfelelően 2013. szeptember 19. napján törvényességi felhívással élt a Komárom-Esztergom Megyei Kormányhivatal Törvényességi Felügyeleti Főosztálya.

A Főosztály álláspontja szerint nem alkalmazható a közalkalmazottakról szóló 1992. évi XXXIII. törvény (Kjt.) 20/A. § (2) bekezdésének a)–b) pontja, amely szerint a munkakör pályázat kiírása nélkül is betölthető, ha kilencven napon belül, már legalább két alkalommal eredménytelenül került sor pályázati felhívás kiírására.

A Főosztály által kiadott törvényességi felhívás értelmében a könyvtár és a közművelődési intézmény vezetőjét csak a pályázati eljárás lefolytatása után, annak eredményeképpen lehet megbízni.

A Főosztály határidőt tűzött ki a törvényes állapot helyreállítására, 2013. október 31. napjáig.

**A törvényességi felhívás alapján javasolom, hogy kerüljön kiírásra intézményvezetői pályázat.**

A Kjt. előírásai értelmében: „*20/B. § (1) A magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázatot a megbízási jogkör gyakorlója írja ki.”*

*„20/A. § (6) Jogszabály eltérő rendelkezése hiányában* ***magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül*** *a kinevezési, megbízási jogkör gyakorlója által létrehozott* ***legalább háromtagú****, a betöltendő munkakör feladatait érintően* ***szakértelemmel rendelkező bizottság hallgatja meg,*** *melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő*

*a) hatvan napon belül, vagy*

*b) első ülésén, ha e jogot testület gyakorolja,*

*dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.”*

A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet értelmében:

*7. § (4) Az intézményvezető és az intézmény gazdasági vezető megbízás ellátására vonatkozó pályázati felhívás a* ***hivatalos lapban******közzétehető****. A pályázat benyújtásának határidejét* ***minden esetben a Kormányzati Személyügyi Szolgáltató és Közigazgatási Képzési Központ*** *(KSZK)* ***internetes oldalán*** *történő közzétételtől kell számítani.*

*(5) A pályázati felhívásnak tartalmaznia kell: a vezetői megbízatás feltételeit és a kapcsolódó juttatásokat, a megbízás kezdő időpontját, a pályázat benyújtásának helyét és határidejét, ami 30 napnál rövidebb nem lehet. A pályáztatónak biztosítania kell, hogy a pályázat iránt érdeklődők a pályázatok elkészítéséhez szükséges tájékoztatást megkapják, az intézményt megismerhessék.*

*(6) A bizottság tagja a Közalkalmazotti Tanács, illetve a* ***reprezentatív szakszervezet által delegált egy-egy tag, továbbá egy országos szakmai szervezet képviselője is****.*

*(10) A pályázatokat a benyújtási határidőt követően 30 napon belül kell elbírálni. Amennyiben a pályázat eredménytelen, a pályázatot 90 napon belül meg kell ismételni.*

Érvényes pályázó esetében tehát szükséges meghallgatni a jelentkezőt. A meghallgatáson részt kell vennie szervezeti tagoknak is. Előzetesen tájékoztatást kértem a közművelődés legnagyobb szakmai szervezetétől, a Magyar Népművelők Egyesületétől, amelynek joga

van delegálni szakértőt. Ennek részleteiről az Egyesület elnöke, Sajó Attila adott felvilágosítást. Elmondta, hogy csak érvényes pályázat esetén lehetséges a jelölt meghallgatása. Az általuk delegált szakértőnek díja van, amely 20-25 ezer Ft körül alakul. Amennyiben nincs érvényes pályázó, úgy újra ki kell írnia pályázatot.

Annak érdekében, hogy a jelenlegi bokodi közművelődés szervező megfeleljen a vezetői feladatok ellátásához kötött képesítési előírásoknak keresni kell a lehetőségeket. Jelenleg az országban egy képzés van szervezés alatt.

A Nemzeti Művelődési Intézet a kulturális szakemberek szervezett továbbképzési rendszerében akkreditált 120 órás intenzív képzést indít „Gazdasági, vezetési és államháztartási ismeretek közművelődési intézményvezetőknek” elnevezéssel. Tanfolyamkezdés: 2013. október 15. Jelentkezési határidő: 2013. október 5. volt. A jelentkezés elküldtük, bár a képzést szervező elmondta, hogy egyelőre nem érkezett jelentkezés, emiatt nem valószínű, hogy indulhat a csoport (15 fő szükséges). A képzés díja azonban 120.000 Ft lenne, ezért kérem a testületet, hogy a törvényességi felhívásra tekintettel szíveskedjen átvállalni ezt a költséget.

**Kérem a Képviselő-testület, hogy az előterjesztést és a határozati javaslatot megtárgyalni szíveskedjenek.**

Bokod, 2013. október 1.

Szöllősi Miklós

polgármester

**Határozati javaslat I.**

**Tárgy:** A Bokod Községi Könyvtár és Művelődési Ház intézmény vezetésére adott megbízás jogszerűsítése érdekében pályázat kiírása

*1.) Bokod Község Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/B. § (1) bekezdése értelmében pályázatot ír ki Bokod Községi Könyvtár és Művelődési Ház igazgatói (magasabb vezetői) beosztás betöltésére közművelődési szakember II. munkakörrel a határozat melléklete szerint.*

*2.) A Képviselő-testület felkéri a jegyzőt, hogy a vonatkozó jogszabályi rendelkezések alapján a pályázati eljárással összefüggő előkészítő feladatokat lássa el, a pályázati kiírásnak nem megfelelő pályázatokat érvénytelennek nyilvánítsa.*

*3.) A pályázót a pályázati határidő lejártát követő huszonegy napon belül a Képviselő-testület által e célra létrehozott eseti bizottság hallgatja meg.*

**Határidő**: azonnal

**Felelős**: Szöllősi Miklós polgármester

**Melléklet a …../2013 () önkormányzati határozathoz:**

**Bokod Község Önkormányzata**

a "Közalkalmazottak jogállásáról szóló" 1992. évi XXXIII. törvény 20/B. § alapján

pályázatot hirdet

**2855 Bokod Hősök tere 6.   
Bokod Községi Könyvtár és Művelődési Ház  
Igazgatói (magasabb vezető) beosztás**

**betöltésére.**

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Részmunkaidő, heti 20 órás

**A vezetői megbízás időtartama:**

A vezetői megbízás határozott időre, 2013. december 01- 2015. augusztus 15.-ig szól.

**A munkavégzés helye:**

Komárom-Esztergom Megye, 2855 Bokod, Hősök tere 6., Bokod Községi Könyvtár és Művelődési Ház

**Munkakör**, amelynek betöltése mellett ellátja a magasabb vezetői feladatokat:

közművelődési szakember II.

A munkakörbe tartozó, illetve a vezetői megbízással járó **lényeges feladatok:**

- Az igazgató feladatainak az ellátása a hatályos jogszabályi előírások és szakmai elvárások szerint: - környezete igényeinek megfelelő működésének biztosítása, gyakorolja az intézmény alkalmazottai felett a munkáltatói jogokat, az intézményi bérgazdálkodási jogkört, - tervezi az intézmény költségvetését, elfogadását követően gondoskodik a szabályszerű gazdálkodásról, pénzügyi kötelezettséget vállal, - magasabb fórumokon képviseli az intézményt, tartja a kapcsolatot a fenntartóval és egyéb szervezetekkel. - a közösség szellemi, művészeti értékeinek, hagyományainak feltárása, megismerése, helyi művelődési szokások gazdagítása, - az ismeretszerző, az amatőr alkotó, művelődő közösségek tevékenységének támogatása, szabadidő kulturált eltöltéséhez a feltételek biztosítása - vezeti a művelődési házban működő klubokat, csoportokat, azok munkanaplóit, - gondoskodik a rábízott rendezvények előkészítéséről, zavartalan lebonyolításáról, a ház rendszeres nyitva tartásáról, - segítséget nyújt valamennyi bokodi intézményegység tevékenységének megtervezéséhez, és igény szerint közreműködik programjaik megvalósításában.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

a) rendelkezik

aa) felsőfokú közművelődési végzettséggel és szakképzettséggel vagy

ab) nem szakirányú egyetemi végzettséggel és felsőfokú szakirányú munkaköri szakvizsgával,

b) a kulturális szakemberek szervezett képzési rendszeréről, követelményeiről és a képzés finanszírozásáról szóló 1/2000. (I. 14.) NKÖM rendelet szerint akkreditált vezetési-szervezési, pénzügyi-gazdasági, államháztartási ismereteket is nyújtó közművelődési intézmény-vezető tanfolyam eredményes elvégzését okirattal igazolja,

c) a felsőfokú közművelődési végzettségének és szakképzettségének vagy az ab) alpontban megnevezett szakvizsgájának megfelelő feladatkörben legalább öt éves szakmai gyakorlatot szerzett, és

d) kiemelkedő közművelődési tevékenységet végez.

A magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**A pályázat elbírálásánál előnyt jelent:**

         Bokodi helyismeret és a BDKSZ Kistérségi ÁMK-val fennálló közalkalmazotti státusz

**A munkakör betölthetőségének időpontja:**

A munkakör legkorábban 2013. december 01. napjától tölthető be.

**A pályázat benyújtásának határideje:** a közzétételtől számított 30 nap

A pályázati kiírással kapcsolatosan további információt Szöllősi Miklós polgármester nyújt,   
a 34/490-151 -os telefonszámon.

**A pályázatok benyújtásának módja:**

Postai úton, a pályázatnak a Bokod Község Önkormányzata címére történő megküldésével vagy személyesen (2855 Bokod, Hősök tere 6. ) egy nyomtatott példányban, zárt borítékban kell benyújtani. Kérjük a borítékon feltüntetni a pályázati adatbázisban szereplő azonosító számot: 1178/2013., valamint a munkakör megnevezését: Bokod Községi Könyvtár és Művelődési Ház Intézményvezető.

**A pályázat elbírálásának módja, rendje:**

A hatályos jogszabályi előírások szerint

**A pályázat elbírálásának határideje:** a közzétételtől számított 60 nap

**A pályázati kiírás további közzétételének helye, ideje:**

Kormányzati Személyügyi Szolgáltató és Közigazgatási Képzési Központ internetes oldalán 2013. október 15.

Bokodi Közös Önkormányzati Hivatal hirdetőtáblája 2855 Bokod Hősök tere 6. - 2013. október 15.

Bokod Község Önkormányzatának honlapja: www.bokod.hu - 2013. október 15.

**Határozati javaslat II.**

**Tárgy:** A Bokod Községi Könyvtár és Művelődési Ház intézmény vezetésére adott megbízás jogszerűsítése érdekében pályázat kiírása

*Bokod Község Önkormányzatának Képviselő-testülete eseti bizottságot hoz létre a Szervezeti és Működési Szabályzatról szóló 11/2012. (III.29.) önkormányzati rendelet 17. § (5) bekezdése alapján az alábbiak szerint:*

1. *A bizottság neve: Közművelődési Eseti Bizottság*
2. *A bizottság feladata: Bokod Község Önkormányzatának Képviselő-testülete által a közalkalmazottak jogállásáról szóló 1992. évi XXXIII. törvény 20/B. § (1) bekezdése alapján Bokod Községi Könyvtár és Művelődési Ház igazgatói (magasabb vezetői) beosztás betöltésére kiírt pályázatra érkezett pályázók meghallgatása, a meghallgatás eredményéről a képviselő-testület tájékoztatása.*
3. *A bizottság 3 fő települési képviselőből és a Magyar Népművelők Egyesülete által delegált 1 főből áll:*

*a képviselői tagok:*

* *Szöllősi Miklós Polgármester,*
* *…*
* *…*

1. *A bizottság megbízatása a Bokod Községi Könyvtár és Művelődési Ház igazgatói beosztás jogszerű betöltéséig tart.*

**Határidő**: azonnal

**Felelős**: Szöllősi Miklós polgármester

**Határozati javaslat II.**

**Tárgy:** : A Bokod Községi Könyvtár és Művelődési Ház intézmény vezetésére adott megbízás jogszerűsítése érdekében pályázat kiírása

*Bokod Község Önkormányzatának Képviselő-testülete megbízza Szöllősi Miklós Polgármestert a határozat mellékletét képező tanulmányi szerződés aláírására.*

**Határidő**: folyamatos

**Felelős**: Szöllősi Miklós polgármester

**Melléklet a …../2013 () önkormányzati határozathoz:**

**Tanulmányi szerződés**

iskolai rendszerű képzés támogatásához

amely létrejött egyrészről **Bokod Község Önkormányzata** (2855 Bokod, Hősök tere 6.) (képviseli: SzöllősiMiklós polgármester), **mint munkáltató**,

másrészről **Major Adrienn** (született: Oroszlány, 1980.12.23., anyja neve: Papp Ilona), lakóhely: 2855 Bokod, Radnóti Miklós u. 10) **Közalkalmazott** (a továbbiakban: Közalkalmazott),

között a mai napon az alábbi feltételekkel:

1. A Felek megállapodnak abban, hogy a Közalkalmazott a **Nemzeti Művelődési Intézet Fejér Megyei Iroda (8000 Székesfehérvár, III. Béla király tér 1.)** által szervezett „**Gazdasági, vezetési és államháztartási ismeretek közművelődési intézményvezetőknek**” elnevezésű képzésen (a továbbiakban: Képzés) részt vesz.
2. A munkáltató biztosítja továbbá
3. a tandíj, és a vizsgadíj 100 %-ának megfizetését, amelyet közvetlenül utal az oktatási intézmény részére. Nem vállalja át azonban a Közalkalmazott hibájából (évismétlés, utóvizsga) felmerült tandíjfizetési kötelezettséget.
4. képzés során szükséges tankönyvek költésgének átvállalását,
5. a továbbképzés helyének megközelítéséhez nyújtott közlekedésköltség átvállalását.
6. A Közalkalmazott vállalkozik arra, hogy 1,5 éven belül a vizsgát megszerzi.
7. A Közalkalmazott kötelezettséget vállal arra, hogy a szakvizsga megszerzése érdekében a Képzésére beiratkozik és a két féléves Képzést követően az előírt vizsgákat leteszi.
8. A szerződő felek megállapodnak abban, hogy a képzettség megszerzésének végső határideje: 2015. év.
9. A Közalkalmazott vállalja, hogy a tanulmányi kötelezettségeinek legjobb tudása szerint, az oktatási intézmény által előírt feltételek szerint eleget tesz, és a konzultációkon részt vesz.
10. Amennyiben a Közalkalmazott igényli, jelen megállapodás aláírásával a Munkáltató kötelezettséget vállal arra, hogy a Képzésen való részvételhez szükséges technikai eszközöket (pl. számítógép, szélessávú internet hozzáférés) biztosítja a Közalkalmazott számára - munkaidőben, vagy munkaidőn kívül a munkáltató tulajdonában álló informatikai ellátottsággal rendelkező épületében.
11. A Közalkalmazott kötelezi magát arra, hogy a tanulmányok befejezése után 5 évig a munkáltatóval fennálló jogviszonyát fenntartja. Amennyiben a Közalkalmazott kezdeményezi a tanulmányi szerződés hatálya alatt a jogviszony megszüntetését, az addig eltelt időre biztosított tandíjat vissza kell fizetni.
12. A Közalkalmazott mentesül a szerződésben foglalt kötelezettségek alól, és esetleges kárának megtérítését követelheti, ha a munkáltató a szerződés 4. pontjában vállalt kötelezettségét nem teljesíti, vagy egyéb lényeges szerződésszegést követ el.
13. Amennyiben a Közalkalmazott tanulmányait nem megfelelő eredménnyel folytatja, a meghatározott időtartamot a munkáltatónál nem tölti le, vagy egyéb lényeges szerződésszegést követ el, a munkáltató követelheti a ténylegesen nyújtott támogatásnak megfelelő összeg megtérítését. Amennyiben a támogatásban részesülő a szerződésben kikötött időtartamnak csak egy részét tölti le, megtérítési kötelezettsége ezzel arányos.
14. A szerződéssel kapcsolatban felmerült vitát, a munkaügyi viták eldöntésére vonatkozó szabályok szerint kell elbírálni.
15. A szerződésre egyebekben a közalkalmazottak jogállásáról szóló 1992. évi XXXIII. törvény rendelkezései, és egyéb hatályos jogszabályok irányadóak.
16. A felek a szerződést elolvasás után, mint akaratukkal mindenben megegyezőt kettő oldalban, három példányban jóváhagyólag írták alá.

**Bokod, 2013.**

**Major Adrienn Szöllősi Miklós**

**közalkalmazott polgármester**