** Bokod Község Önkormányzat Képviselő-testületének**

**2013. október 08. napján tartandó rendkívüli ülésére**

**Tárgy:** Az iskolai intézményi tanács

**A napirend előterjesztője:** Szöllősi Miklós polgármester

**Az előterjesztést készítette**: Zsigmond Anikó jegyző

**Tisztelt Képviselő-testület!**

2013. szeptember 27. napján érkezett meg a hivatalunkba a Klebelsberg Intézményfenntartó Központ Oroszlányi Tankerületének levele, amelyben az iskolai intézményi tanács alakítására hívják fel a figyelmünket. A Tankerület Igazgató Asszony levelében előadta, hogy a nemzeti köznevelésről szóló 2011. évi CXC. törvény (a továbbiakban: Nkt.) 97. § (27) bekezdése alapján legkésőbb 2013. október 16-áig minden iskolában létre kell hozni az intézményi tanácsot.

Az Nkt. 73. §-a értelében az intézményi tanácsra a következő szabályok vonatkoznak:

*„73. § (3)* ***Az iskolában a helyi közösségek érdekeinek képviseletére a szülők, a tanulók, a nevelőtestület, az intézmény székhelye szerinti települési önkormányzat****, egyházi jogi személyek, a helyi gazdasági kamarák azonos számú képviselőjéből* ***és a fenntartó delegáltjából álló intézményi tanács hozható létre.***

*(4) Amennyiben a (3) bekezdésben meghatározott feltételek nem teljesülnek, abban az esetben az intézményi tanácsot a szülők, a nevelőtestület és az intézmény székhelye szerinti települési önkormányzat delegáltjaiból kell létrehozni.*

***(5) Az intézményi tanács***

*a)* ***jogi személy****, amely hatósági nyilvántartásba vétellel jön létre, a hatósági nyilvántartást a hivatal vezeti,*

*b) székhelye azonos az érintett iskola székhelyével,*

*c) tagjait az intézményvezető bízza meg a delegálásra jogosultak véleménye alapján a feladat ellátására,*

*d) elnökének az választható meg, aki életvitelszerűen az intézmény székhelyével azonos településen lakik,*

*e) ügyrend alapján működik, az ügyrendet az intézményi tanács dolgozza ki és fogadja el azzal, hogy az elfogadott ügyrendet az intézményi tanács elnöke legkésőbb az elfogadást követő tizenötödik napon megküldi a hivatalnak jóváhagyásra,*

*f) ügyrendjének a hivatal által történt jóváhagyását követően az intézményi tanácsot a hivatal felveszi a hatósági nyilvántartásba.*

*(6) Az intézményi tanács az iskola működésének támogatására alapítványt hozhat létre.*

*(7) Az* ***intézmény vezetője félévenként egy alkalommal beszámol az intézmény működéséről az intézményi tanácsnak, amely az intézmény működésével kapcsolatos álláspontját megfogalmazza és eljuttatja a fenntartó számára****.*

*(8) Az intézményi tanácsról az (5) bekezdés a) pontja alapján vezetett nyilvántartás közhiteles hatósági nyilvántartásnak minősül. Az intézményi tanácsról vezetett nyilvántartás tartalmazza az intézményi tanács hivatalos nevét.”*

Az Nkt. 97. § (27) bekezdése a következők szerint rendelkezik:

*„97. § (27) Amennyiben a 73. § (3) bekezdése szerinti intézményi tanács nem jött létre, a 73. § (4) bekezdése szerinti intézményi tanács alakuló ülését az érintett iskola intézményvezetője a nemzeti köznevelésről szóló 2011. évi CXC. törvény módosításáról szóló 2013. évi CXXXVII. törvény hatálybalépését követő negyvenöt napon belül hívja össze.”*

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet értelmében:

*121. § (1) Az intézményi tanács létrehozását kezdeményezheti*

*a) a nevelőtestület tagjainak legalább húsz százaléka,*

*b) az iskolai szülői szervezet, közösség képviselője, ennek hiányában az intézménnyel tanulói jogviszonyban álló tanulók legalább húsz százalékának szülei,*

*c) az iskolai diákönkormányzat képviselője, iskolai diákönkormányzat hiányában az iskolába járó tanulók legalább húsz százaléka,*

*d) az intézmény fenntartásáért, működtetésért felelős jogi személy, intézményfenntartó,*

*e) az intézmény székhelye szerinti történelmi egyházak képviselői,*

*f) az intézmény székhelye szerinti települési önkormányzat,*

*g) a települési, területi nemzetiségi önkormányzat, térségi vagy országos feladatot ellátó iskola esetén - amennyiben nem az iskola fenntartója - az országos nemzetiségi önkormányzat,*

*h) szakiskolában és szakközépiskolában az illetékes területi gazdasági kamara képviselője (a továbbiakban ezen alcím vonatkozásában az a)-h) pont alattiak együtt: érdekeltek).*

*(2) Az intézményi tanácsot létre kell hozni, ha az érdekeltek közül legalább kettőnek a képviselői kezdeményezik a megalakítását, és részt vesznek munkájában.*

*(3) Azonos számú képviselőt küldhet az intézményi tanácsba*

*a) a nevelőtestület,*

*b) az iskolai szülői szervezet, közösség képviselője, ennek hiányában az intézménybe járó tanulók legalább húsz százalékának szülei,*

*c) az iskolai diákönkormányzat, ennek hiányában az iskolába járó tanulók legalább húsz százaléka,*

*d) az intézmény székhelye szerinti települési önkormányzat,*

*e) az intézmény székhelye szerinti történelmi egyház,*

*f) szakiskolában és szakközépiskolában az érintett helyi gazdasági kamara.*

*(4) Az intézményfenntartó az intézményi tanácsba egy főt delegálhat.*

*(5) Az iskola igazgatója, ha bármelyik érdekelt kezdeményezi az intézményi tanács létrehozását, a kezdeményezéstől számított harminc napon belül az intézményi tanács munkájában részt vevő érdekeltek által delegált, azonos számú képviselőből álló bizottságot hoz létre az intézményi tanács megalakításának előkészítéséhez.*

*(6) Az intézményi tanács dönt*

*a) működési rendjéről és munkaprogramjának elfogadásáról,*

*b) tisztségviselőinek megválasztásáról, továbbá*

*c) azokban az ügyekben, amelyekben a nevelőtestület a döntési jogot az intézményi tanácsra átruházza.*

*(7) Az intézményi tanács véleményt nyilváníthat a nevelési-oktatási intézmény működésével kapcsolatos valamennyi kérdésben. Ki kell kérni az intézményi tanács véleményét a pedagógiai program, az SZMSZ, a házirend, a munkaterv elfogadása, továbbá a köznevelési szerződés megkötése előtt.*

*(8) Az intézményi tanács feladatai ellátásához térítésmentesen használhatja az iskola helyiségeit, berendezéseit, ha ezzel nem akadályozza az iskola működését.*

*(9) Intézményi tanács hiányában az erre jogosultak iskolaszék létrehozását kezdeményezhetik.”*

A fentieket összefoglalva, tehát most az Önkormányzatnak lehetősége van az Önkormányzatot képviselő személyt delegálni az iskolai tanácsba. Az érintett Minisztérium és a Tankerület álláspontja is az, hogy ez kötelező is egyben. Fontos kiemelni azonban, hogy az intézményi tanács nyílván valóan intézményenként tud létre jönni. Jelenleg azonban Bokod, Kecskéd és Szákszend községek iskolái egy intézménynek minősülnek, tehát, egy jogi személy intézményi tanácsot hoz létre. Tekintettel arra, hogy már folyamatban van az iskolák különválása, érdemes lenne megvárni az iskolák különválását.

A Tankerület Igazgató Asszony előzetesen tájékoztatott arról, hogy az intézményi tanács egyébként létre lesz hozva. Tehát a kérdés, hogy az Önkormányzatunk támogatja-e ezt és delegál-e képviselőt.

**Kérem a Képviselő-testület, hogy az előterjesztést megtárgyalni szíveskedjenek. Továbbá kérem, hogy javasoljanak egy képviselőt, akit az Önkormányzat nevében delegálnánk az intézményi tanácsba.**

**Fontos, hogy a delegált képviselőnek nyilatkozatot kell tennie:**

**„** NYILATKOZAT

Alulírott képviselő nyilatkozom, hogy Bokod-Kecskéd-Szákszend Móra Ferenc Általános Iskolában létrejövő Intézményi Tanácsban Bokod Község Önkormányzatának Képviselő-testülete delegáltjaként az Intézményi Tanács megalakulásától a választási ciklus végéig Bokod Község Önkormányzatának képviseletét ellátom.

Bokod, 2013.

…………………………….

aláírás”

**Határozati javaslat**

**Tárgy:** Az iskolai intézményi tanács

*Bokod Község Önkormányzatának Képviselő-testülete …………………………… képviselőt delegálja a Klebelsberg Intézményfenntartó Központ által fenntartott Bokod-Kecskéd-Szákszend Móra Ferenc Általános Iskola (2855 Bokod, Fő u. 27.) Intézményi Tanácsába az Önkormányzati választási ciklus lejártáig.*

**Határidő**: azonnal

**Felelős**: Szöllősi Miklós polgármester

Bokod, 2013. október 1.

Szöllősi Miklós

polgármester